Inzan, d yiwet n tewsit gar tewsatin timensayin n tsekla, yedder s timawit. Ha-ttan tbadut i d-isumer Ṣalḥi M-A : « Inzi, d tawsit n tsekla timawit. Talɣa-ines d tawezzlant : yezmer ad yili d tafyirt neɣ d kra n tefyar.»147 Ɣas akken inzan, seg zik n zik ay llan deg teqbaylit, d acu kan, Leqbayel, lemtul i asen-qqaren. Ur sexdamen ara awal-a n yinzan. Ula deg tuget n tentalyin (dialectes) n tmaziɣt, akka i asen-qqaren. Isem-agi n yinzan (inzi), armi d tineggura-agi i d-yekcem ɣer teqbaylit.